**אָאוּדִי R8**‏ (בגרמנית: **Audi R8**) היא מכונית על במרכב קופה או קבריולה, שיוצרה על ידי אאודי ספורט חברת הבת של אאודי מיולי 2006 ועד מרץ 2024. היא הוצגה בתערוכת הרכב של פריז בספטמבר 2006. שמו של הדגם מבוסס על שם דגם מכונית המרוצים של אאודי, אאודי R8.

אחת מגרסאות המרוץ של המכונית, שימשה כמכונית בטיחות בארבעה מרוצים, ביניהם מרוץ 24 השעות של לה מאן.

בשנת 2019 פנתה אאודי לרימאק אוטומובילי, יצרנית מכוניות על חשמליות, כדי שתסייע לה לפתח מחליפה חשמלית ל-R8, הסיבה שאאודי רוצה להחליף למכונית חשמלית היא שיצרניות רכב אחרות בעולם כדוגמת, טסלה שפיתחה את מכונית העל טסלה רודסטר, ואוטומובילי אסטרמה שפיתחה את מכונית העל אסטרמה פולמינאה, הצליחו לייצר מכוניות על, שביצועי המנוע יותר טובים, איכות המכונית, אפס זיהום אוויר, והביקוש בעולם לרכב חשמלי. אאודי חשפה בראיון לטופ גיר שאולי ה-R8 הבא (דור שלישי) יהיה היברידי נטען ולא חשמלי, עקב הקושי בהפחתת המשקל של המכונית בגלל המנוע החשמלי והסוללות הכבדות.

עוד באפריל 2019 חשפה אאודי כי תחליף את ה-R8 במכונית על חשמלית חדשה שתיוצר בשנת 2022 תחת השם אאודי אי-טרון GTR.

המכונית נחשבת בידי מבקרי מכוניות ומגזיני רכב לאחת ממכוניות הספורט הטובות בעולם. בתוכנית טופ גיר התמודדה ה-R8 נגד הניסאן GT-R, ונאמר עליה כי היא "קצת פחות מרשימה", ואף הוגדרה כאיטית יותר. במבחני השטח של התוכנית היא הופיעה טוב יותר מאשר הלמבורגיני גאיארדו והאסטון מרטין DB9.

ב-17 באוקטובר 2021 הודיעה אאודי כי עד שנת 2023 תשיק גרסה היברידית או חשמלית ל-R8.

היסטוריה
--------

אאודי RSQ, מכונית הקונספט שיוצרה על ידי אאודי בשביל הסרט אני, רובוט
למרות ההצלחות הגדולות של אאודי בספורט מוטורי ובמרוצי מכוניות, אאודי תמיד הייתה במרחק גדול מלייצר מכונית ספורט או על אמיתית וטובה, אומנם הייתה את מכונית הספורט אאודי TT, אך זו הייתה רחוקה מלהיקראות מכונית על. מתחילת שנות השמונים החלה אאודי לשפר את מכוניות הקופה שלה בהנעה לכל הגלגלים (הנעה כפולה, 4X4) ומנועי טורבו. עיקר השינוי באאודי החלה בשנת 1998 עם קניית למבורגיני על ידי קבוצת פולקסווגן, אבל השינוי באאודי החל בצורה עדינה בשנת 1991 שאז הציגה אאודי את אאודי קוואטרו ספיידר קונספט בתערוכת הרכב של פרנקפורט, מכונית זו הייתה בעלת מנוע V16 שסיפק 172 כוחות סוס, אומנם זה לא היה מכונית על אבל זו הייתה ההתחלה.

לאחר מכן, הציגה אאודי בשנת 2000 עוד מכונית קונספט, שכללה מנוע W16 עם 700 כוחות סוס, אך מנוע זה בסופו של דבר עבר לבוגאטי ויירון. לאחר מכן, בתערוכת הרכב הבינלאומית של ז'נבה במרץ 2003 הציגה אאודי את מכונית הקונספט אאודי RSQ, מכונית הקונספט יוצרה במיוחד בשביל הסרט אני, רובוט.

### מכונית קונספט

דגם הקונספט
האאודי R8 הוצגה לראשונה כמכונית קונספט בשם "אאודי לה מאן קוואטרו" (אנ'), בשנת 2003, בתערוכת הרכב הבינלאומית של פרנקפורט, כדי לחגוג 3 שנים רצופות של ניצחון של אאודי במרוץ 24 השעות של לה מאן. מכונית הקונספט עוצבה על ידי פרנק למברטי. חלק מהרכיבים החיצוניים של האאודי לה מאן קוואטרו "נלקחו" מאאודי TT. האאודי לה מאן קוואטרו כללה מנוע בנזין V10 בנפח 5.0 ליטר טווין טורבו שסיפק כ-610 כוחות סוס, ותיבת הילוכים חצי אוטומטית בעלת שישה הילוכים. היא האיצה מ-0 ל-100 קילומטרים לשעה בתוך 3.7 שניות והגיעה למהירות מרבית של 345 קילומטרים לשעה.

### פיתוח

תוכנית הפיתוח, שכללה יצירת מכונית על חדשה לאאודי שתתחרה בלמבורגיני גאיארדו החלה בשנת 2004 כאשר העיצוב של פרנק למברטי, שעיצב את מכונית הקונספט לה מאן קוואטרו, אושרה על ידי אאודי לייצור. בשנת 2005 הודיעה אאודי כי שמה של מכונית המרוץ אאודי R8 (אנ') ישמש למכונית כביש חדשה שתוצג בשנת 2006. אאודי נתנה את האפשרות למהנדסי הפרויקט להשתמש במנועים הכי גדולים של אאודי. בעיקרון יכלו מהנדסי הפרויקט להשתמש במנוע W12 צילנדרים המייצר הרבה כוחות סוס ולו ביצועים טובים, אך אאודי לא רצתה להתחרות מול למבורגיני אלא מול פורשה 911 והדגמים הבינוניים של פרארי, כדוגמת פרארי 612 סקאלייטי. בינואר 2006 החלו נסיעות המבחן של אבות הטיפוס, בתערוכת הרכב של פריז בספטמבר 2006 הציגה אאודי את ה-R8.

דור ראשון (2015-2006)
---------------------

דור ראשון
הדור הראשון הוצגה בתערוכת הרכב של פריז בספטמבר 2006. הדור הראשון התבסס בעיקרו על למבורגיני גאיארדו, כולל פלטפורמה. לדור הראשון מידות של, אורך של 4,431 מ"מ, רוחב של 1,904 מ"מ, גובה של 1,249 מ"מ, בסיס גלגלים של 2,650 מ"מ, ומשקל של 1,560 ק"ג.

בהתחלה הציגה אאודי את ה-R8 עם מנוע בנזין V8 בנפח 4.2 ליטר המספק כ-420 כוחות סוס ב-7,800 סיבובים לדקה ומומנט מרבי של 43.9 קג"מ בין 3,500 ל-7,600 סיבובים לדקה. תיבת הילוכים רובוטית בעלת שבעה הילוכים. היא מאיצה מ-0 ל-100 קילומטרים לשעה בתוך 4.6 שניות ומגיעה למהירות מרבית של 301 קילומטרים לשעה. אאודי לא תכננה מנוע דיזל, מכיוון שאין מקום למערכת ההנעה הזאת.

### מתיחת פנים שנת 2012

מתיחת פנים שנת 2012
ביולי 2012 עברה ה-R8 מתיחת פנים. מתיחת הפנים כמעט ולא נגעה בעיצוב אלא הוסיפה תיבת הילוכים כפולת מצמדים מיוחדת של אאודי הנקראת S-טרוניק. השינויים העיקריים במכונית עם תיבת ההילוכים הזאת הם, במנוע ה-V8 היא מאיצה מ-0 ל-100 קילומטרים לשעה בתוך 4.3 שניות במקום 4.6 שניות, במנוע ה-V10 היא מאיצה מ-0 ל-100 קילומטרים לשעה בתוך 3.6 שניות במקום 3.9 שניות.

### גרסאות

גרסת ה-GT ספיידר
מלבד הגרסה הבסיסית הציגה אאודי חמש גרסאות נוספות.

הראשונה, אאודי R8 V10, גרסה זו בעלת מנוע בנזין V10 צילנדרים בנפח 5.2 ליטר המספק כ-525 כוחות סוס ומומנט מרבי של 54.1 קג"מ. תיבת הילוכים ידנית בעלת שישה הילוכים. היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 316 קילומטרים לשעה. מידותיה יותר גדולות עקב הכנסת מנוע V10 שהוא יותר ארוך ממנוע V8. האורך הוא 4,435 מ"מ, הרוחב הוא 1,930 מ"מ, הגובה הוא 1,252 מ"מ, בסיס הגלגלים לא שונה, המשקל הוא 1,620 ק"ג. גרסה זו הוצגה בדצמבר 2008.

השנייה, אאודי R8 ספיידר, גרסת הגג הנפתח לגרסה הבסיסית אך זו כוללת מנוע V10 כמו של גרסת הקופה. היא הוצגה בתערוכת הרכב של פרנקפורט בספטמבר 2009.

השלישית, אאודי R8 ספיידר V8, גרסת הגג הנפתח עם מנוע V8 עם 434 כוחות סוס במקום 420 כוחות סוס בגרסת הקופה, נתוני ההאצה והמהירות נותרו ללא שינוי. היא הוצגה באפריל 2011.

הרביעית, אאודי R8 GT, גרסת "הביצועים הגבוהים" של הגרסה עם המנוע V10. היא כוללת מנוע V10 משופר המספק כ-560 כוחות סוס במקום 525 כוחות סוס. היא מאיצה מ-0 ל-100 קילומטרים לשעה בתוך 3.6 שניות ומגיעה למהירות מרבית של 320 קילומטרים לשעה. משקלה הופחת ב-100 ק"ג. היא כוללת עיצוב GT (גראן טוריסמו) כולל כנף אחורית קטנה. היא הוצגה במאי 2010.

החמישית, אאודי R8 GT ספיידר, היא גרסת הגג נפתח ל-R8 GT. היא כוללת אותו מנוע, אך היא קלה ב-85 ק"ג במקום 100 ק"ג בגרסה הבסיסית. היא הוגבלה ל-300 יחידות. היא הוצגה במרוץ לה מאן ביוני 2011. כ-50 יחידות נמכרו מהדגם בשנת 2012 בארצות הברית.

### גרסאות מרוץ

אאודי R8 LMS
אאודי הציגה ארבע גרסאות שיועדו למרוצים.

אאודי R8 LMS אולטרה
הראשונה, אאודי R8 LMS, בדצמבר 2008 הודיעה אאודי על ייצור מכונית מרוץ שתתחרה באליפות אירופה ב-GT3 הנערכת בחסות הפדרציה הבינלאומית לרכב (FIA), ובמרוצים אחרים ברחבי העולם. באאודי ספורט (אנ') היא נקראת אאודי R16. היא כוללת את מנוע ה-V10 רק שכאן הוא מספק כ-500 כוחות סוס. מכיוון שתקנות FIA GT3 אוסרות את השימוש במכונית בעלת הנעה כפולה היא משתמשת בהנעה אחורית. היא השתמשה בתיבת הילוכים רציפה בעלת שישה הילוכים. המשלוח ללקוחות החל בסתיו 2010.

השנייה, אאודי R8 LMS אבולושן, היא גרסה הכוללת מערכת קירור חדשה למנוע, תיקונים למתלים, עם אפשרות לשדרוג. הוצגה במרץ 2010.

השלישית, אאודי R8 LMS אולטרה, היא גרסה חזקה יותר הכוללת פלסטיק מחוזק, מושב בטיחות חדש, העלאת הספק המנוע ל-570 כוחות סוס ומומנט גבוה יותר במהירויות נמוכות, כנף אחורית רחבה יותר וגדולה יותר. היא הוצגה בתערוכת הרכב הבינלאומית של ז'נבה במרץ 2013.

הרביעית, אאודי R8 גראנד-אם, מיועדת למרוץ גראנד-אם. היא כוללת הספק מנוע חלש יותר, כ-450 כוחות סוס. הסרת רכיבים רבים כדי לאפשרה למרוץ. היא הוצגה בינואר 2012.

### מכוניות קונספט

אאודי הציגה שלוש מכוניות קונספט. 

אאודי R8 אי-טרון קונספט
אאודי R8 V12 TDI קונספטהראשונה, אאודי R8 V12 TDI, היא מכונית קונספט בעלת מנוע דיזל V12 טווין טורבו בנפח 6.0 ליטר המספק כ-500 כוחות סוס ומומנט מרבי של 102 קג"מ. תאוצה מ-0 ל-100 קילומטרים לשעה אורכת 4.2 שניות ומהירות מרבית של מעל 300 קילומטרים לשעה. היא הוצגה בתערוכת הרכב של פרנקפורט בינואר 2008 ולאחר מכן בתערוכת הרכב של ז'נבה במרץ 2008, אאודי חשבה לייצור אותה באופן מלא, אך תוכנית זו נדחתה עקב שהמנוע גדול מדי ל-R8 והמכירות לא יכסו את העלויות.

השנייה, אאודי R8 אי-טרון, הגרסה החשמלית של ה-R8 הוצגה כמכונית קונספט בתערוכת הרכב של פרנקפורט בספטמבר 2009, ובתערוכת הרכב של לוס אנג'לס בדצמבר 2009, ובמרוץ 24 השעות של לה מאן בשנת 2010. היא כללה ארבעה מנועים חשמליים המספקים יחד 313 כוחות סוס ומומנט מרבי של 460 קג"מ. היא מאיצה מ-0 ל-100 קילומטרים לשעה בתוך 4.8 שניות ומגיעה למהירות מרבית מוגבלת אלקטרונית של 200 קילומטרים לשעה. סוללת יוני ליתיום בקיבולת 42.4 קוט"ש המספקת טווח נסיעה חשמלי של 248 ק"מ. ניטן לטעון את הסוללה במטען מהיר בקיבולת 230 וואט בתוך ששע עד שמונה שעות, או במטען מהיר בקיבולת 400 וואט שמפחיתה את זמן הטעינה לשעתיים וחצי.

בתערוכת הרכב של פרנקפורט הציגה אאודי את האב טיפוס החשמלי של ה-R8. האב טיפוס כלל שני מנועים חשמליים המספקים יחד 381 כוחות סוס וסוללת יוני ליתיום בקיבולת 48.6 קוט"ש. מסך מגע חדש המציג את המולטימדיה בקוטר 7.0 אינץ'.

אאודי החלה בפיתוח ה-R8 אי-טרון בשנת 2010 במטרה לייצר מספר מוגבל של יחידות. ב-26 ביוני 2012 קבע האב טיפוס שיא חדש במסלול הנירבורגרינג בזמן של 8:09.099 שניות. במאי 2013 לאחר שפיתחה 10 אבות טיפוס עצרה החברה את התוכנית עקב טווח נסיעה מוגבל, וסוללת לא מספיק טובות. במרץ 2014 הודיעה אאודי כי תבנה את האאודי R8 אי-טרון ללקוח אחד כי הצליחו במהלך השנים להגביר את הטווח ל-450 ק"מ.

השלישית, אאודי R8 NF, אב טיפוס המשתמש בסיבי פחמן להורדת המשקל. עקב השימוש ברוב חלקי המכונית בסיבי פחמן ירד המשקל ב-325 ק"ג. היא הוצגה בפברואר 2011 במפעל המחקר והייצור בנאקרסולם שבגרמניה.

### מהדורות מיוחדות ומוגבלות

אאודי הציגה שש מהדורות מיוחדות ל-R8 שיוצרו בייצור מוגבל. 

אאודי R8 LMX
אאודי R8 LMX - מבט אחורי
הראשונה, אאודי R8 V8 מהדורה מוגבלת, היא גרסה שיוצרה על מנת לחגוג את הניצחון העשירי של האאודי במרוצי לה מאן, היא שווקה בשוק הבריטי וכללה עיצוב חיצוני ופנימי מעוצה ומאובזר בצורה יוצאת דופן, וכל מיני אפשרויות לחווית נהיגה ספורטיבית. היא הוצגה ביוני 2011 והייצור שלה הוגבל ל-100 יחידות.

השנייה, אאודי R8 V10 מהדורה מוגבלת, גרסה בעלת עיצוב מיוחד בצבעי זהב, חישוקי הגלגלים בקוטר 19 אינץ', חיתוכי גוף בבטן ועוד'. היא הוצגה לשוק הסיני בנובמבר 2011 ויצורה הוגבל ל-30 יחידות.

השלישית, אאודי F12, היא גרסה חשמלית מיוחדת שתוכננה ויוצרה על ידי שותפות של אאודי עם כמה חברות, היא פותחה למטרות שונות אך לא למכירה.

הרביעית, אאודי R8 אקסקלוסיב סלקשן אדישנס, יועדה לשוק האמריקאי, כללה עיצוב שונה מאוד ומראה ספורטיבי חדיש, צבע אפור מט. בלם אדום עיצוב פנים ספורטיבי, הגה משופר, יותר שימוש בסיבי פחמן, היא הוצגה באוגוסט 2012, הייצור הוגבל ל-50 יחידות.

החמישית, אאודי R8 מהדורת סין, היא כללה בד מיוחד שעטף את פנים הרכב, עיצוב מפואר לחוץ הרכב וגם לפנים, ריפודי עור עם תפרים ציבעוניים, ידנית הילוכים מאלומיניום. היא הוצגה בדצמבר 2012, הייצור הוגבל ל-80 יחידות.

השישית, אאודי R8 LMX, היא גרסה מיוחדת שכללה שיפורים במנוע שהעלו את ההספק ל-570 כוחות סוס והאצה מ-0 ל-100 קילומטרים לשעה בתוך 3.4 שניות ומהירות מרבית של 320 קילומטרים לשעה. אאודי ציידה את הדגם בפנסי לייזר, ובכך ה-R8 נהפך לרכב הראשון בעולם המשתמש בפנסי לייזר כסטנדרט באופן סידרתי. היא הוצגה במרוץ לה מאן במאי 2014, הייצור הוגבל ל-99 יחידות.

דור שני (2015-הווה)
-------------------

מאחורמלפניםאאודי R8 בראשון לציוןהדור השני הוצג בתערוכת הרכב הבינלאומית של ז'נבה במרץ 2015. הדור השני כלל שני מנועים, V10 ו-V10 פלוס (גרסה משופרת של ה-V10). מנוע בנזין V10 טווין טורבו בנפח 5.2 ליטר המספק כ-540 כוחות סוס ב-8,000 סיבובים לדקה ומומנט מרבי של 55 קג"מ ב-6,500 סיבובים לדקה. מנוע בנזין V10 (פלוס) בנפח 5.2 ליטר אך כאן ההספק עומד על 610 כוחות סוס ב-8,150 סיבובים לדקה והמומנט המרבי על 57 קג"מ ב-6,500 סיבובים לדקה. מנוע ה-V10 מאיץ מ-0 ל-100 קילומטרים לשעה בתוך 3.5 שניות ומנוע ה-V10 בתוך 3.2 שניות, המהירות המרבית היא בין 323 קילומטרים לשעה ל־330 קילומטרים לשעה. צריכת הדלק במנוע ה-V10 עומדת על 8.47 ק"מ לליטר, במנוע ה-V10 פלוס צריכת הדלק עומדת על 8.0 ק"מ לליטר. תיבת הילוכים כפולת מצמדים בעלת שבעה הילוכים.

ב-7 באוקטובר 2021 חשפה אאודי ספורט כי מעתה האאודי R8 תשווק בגרסת הנעה אחורית שתחליף את הגרסאות הקיימות, הגרסה החדשה הנקראת, אאודי R8 V10 RWD פרפורמנס, זו תשווק בגרסת קופה וספיידר עם מנוע V10 בהספק 562 כ"ס והנעה אחורית.

### מתיחת פנים שנת 2018

באוקטובר 2018 הציגה אאודי את מתיחת הפנים ל-8. מתיחת הפנים כללה עיצוב מעודכן, ועיצוב חדש לחישוקי ה-20 ו-19 אינץ'. והוספת 30 כוחות סוס למנוע V10 ו-10 כוחות סוס למנוע V10 פלוס.

### גרסאות

אאודי R8 RDW גרסת ההנעה אחורית
מלבד הגרסה הבסיסית הציגה אאודי שתי גרסאות נוספות. הראשונה, אאודי R8 ספיידר, גרסת הגג הנפתח, כוללת את אותם אפשרויות למנועים, את הגג ניתן לפתוח ממהירות של 50 קילומטרים לשעה. היא הוצגה בתערוכת הרכב הבינלאומית של ניו יורק במרץ 2016.
השנייה, אאודי R8 RDW, גרסת ההנעה אחורית הכוללת את אותם מנועים אך העיצוב קצת שונה. גרסה זו מיוצרת ללא הגבלה ולא כמו קודמתה שהוגבלה ל-999 יחידות. היא הוצגה בתערוכת הרכב הבינלאומית בגרמניה בנובמבר 2019.

### גרסאות מרוץ

אאודי הציגה שתי גרסאות שיועדו למרוצים.

אאודי R8 LMS באחד המרוציםהראשונה, אאודי R8 LMS (GT3), היא גרסה שנועדה להתחרות באליפות אירופה ב-FIA GT3. היא כוללת מנוע V10 חדש המספק כ-585 כוחות סוס. הסרת רכיבים שאינם חיוניים מורידה את המשקל ל-1,225 ק"ג. ישנו פתח בגג למקרה תאונה. היא הוצגה בשנת 2015 והמכירות החלו בספטמבר 2015.

השנייה, אאודי R8 LMS GT4, גרסה שנועדה להתחרות במרוצי GT4. היא כוללת את המנוע V10 אך בהספק של 496 כוחות סוס ו-3.0 מ-0 ל-100 קילומטרים לשעה, המהירות היא 250 קילומטרים לשעה. היא הוצגה בתערוכת הרכב של ניו יורק באפריל 2017.

### מהדורות מיוחדות (מוגבלות)

אאודי הציגה שלוש מהדורות מיוחדות ל-R8 שיוצרו בייצור מוגבל. 

אאודי R8 דיסניוםהראשונה, אאודי R8 אי-טרון, היא גרסת הייצור למכונית הקונספט שהוצגה ב-2009. היא כללה שני מנועים חשמליים המספקים יחד 462 כוחות סוס. סוללת יוני ליתיום בקיבולת 92 קוט"ש המספקת טווח נסיעה חשמלי של 450 ק"מ. היא האיצה מ-0 ל-100 קילומטרים לשעה בתוך 3.9 שניות והגיעה למהירות מרבית של 249 קילומטרים לשעה. משקלה עומד על 1,840 ק"ג. היא הוצגה בתערוכת הרכב הבינלאומית של ז'נבה במרץ 2015, ויוצרו בסופו של דבר רק 100 יחידות.

השנייה, אאודי R8 דיסניום, היא גרסה מיוחדת שיוצרה כדי לחגוג עשור לאאודי R8 (בתרגום מלטינית שמה הוא אאודי R8 "עשור"). היא כוללת אבזור משודרג, צבע אפור-ברונזה, חישוקי הגלגלים בקוטר 20 אינץ', בנוסף השימוש בסיבי פחמן בדגם הוריד את משקלו. היא משתמשת במנוע הכי חזק שיש, V10 פלוס עם 620 כוחות סוס והאצה מ-0 ל-100 קילומטרים לשעה בתוך 3.1 שניות ומהירות של 331 קילומטרים לשעה. היא הוצגה בתערוכת הרכב הבינלאומית של ז'נבה במרץ 2019, הייצור הוגבל ל-222 יחידות.

השלישית, אאודי R8 סטאר אוף לוסיס, היא העתק של הגרסה של אאודי R8 המופיעה בסרט יפני משנת 2016. היא הוצגה בינואר 2019 בטוקיו.

ייצור ומכירות
-------------

מפעל אאודי בנקארסולם - המפעל שבו מיוצר אאודי R8
המכונית מיוצרת בגרמניה, במפעל אאודי בנקארסולם על ידי אאודי ספורט. הכנת המפעל לייצור ה-R8 עלתה 28 מיליון איורו. ממוצע ההרכבה במפעל אאודי הוא כ-20 מכוניות ליום. כ-120 עובדים מרכיבים את 5,000 המרכיבים השונים של המכונית בתהליך ידני. ה-R8 עוברת תהליך בדיקה קפדני בעזרת טכנולוגיית טומוגרפיה ממוחשבת. רובה המכריע של השלדה עשוי אלומיניום, המפחית ממשקלה, אך עם זאת שומר על חוזק.

### מכירות

להלן נתוני המכירות באירופה, ארצות הברית, קנדה ובשאר העולם.

| שנה | אירופה | ארצות הברית | שאר העולם |
| --- | --- | --- | --- |
| 2005 | - | - | 6 |
| 2006 | 80 | - | 164 |
| 2007 | 2,035 | 240 | 4,125 |
| 2008 | 2,935 | 900 | 5,656 |
| 2009 | 1,656 | 699 | 2,101 |
| 2010 | 1,632 | 799 | 3,485 |
| 2011 | 1,278 | 1,145 | 3,551 |
| 2012 | 1,046 | 802 | 2,241 |
| 2013 | 1,021 | 813 | 2,500 |
| 2014 | 859 | 735 | 2,214 |
| 2015 | 1,108 | 495 | 2,074 |
| 2016 | 1,428 | 736 | 3,688 |
| 2017 | 1,366 | 772 | 3,179 |
| 2018 | 1,087 | 927 | 1,764 |
| 2019 | 949 | 574 | 2,121 |
| 2020 | 747 | 581 | - |

פרסים
-----

* הוכרזה כמכונית הנוחה ביותר לשליטה והמהירה ביותר בעולם (Best Handling Car and Fastest Car In The World), על ידי מגזין Autocar, בשנת 2007.
* נבחרה למכונית השנה בעולם לשנת 2008.
* הוכרזה כמכונית הספורט של השנה 2008, על ידי המגזין הגרמני Autobild.
* המגזין הצרפתי Auto Journal הכריז עליה כמכונית השנה 2008.
* מגזין "טופ גיר" הכריז עליה כמכונית השנה 2007.
* מגזין Fifth Gear הכריז עליה כמכונית הטובה ביותר לשנת 2007.
* מגזין אוטומוביל הכריז עליה כעיצוב השנה לשנת 2008, וכרכב השנה לשנת 2008.
* אתר MSN הכריז עליה כמכונית השנה 2008, לאחר שקיבלה כ-42% מהקולות, כשהיא מנצחת את הפרארי F430, שהגיעה רק למקום השני עם כ-13% מהקולות, ואת מכונית הב.מ.וו M3, שהגיעה רק למקום השלישי עם כ-11% מהקולות.
* נבחרה למכונית השנה בקנדה לשנת 2008.

במדיה
-----

### סרטים וסדרות

אאודי RSQ - מכונית הקונספט שיוצרה על ידי אאודי בשביל הסרט אני, רובוט
כחלק ממסע הפרסום של אאודי, הופיעה המכונית בשלל סרטים כמו: רונין, רובוטריקים ושני סרטי איירון מן.

בסרט אני, רובוט הופיע דגם קונספט עתידני של ה-R8, בעל יכולת ריחוף, ללא גלגלים, המגיע למהירות של כ-400 קילומטרים לשעה ובעל נהיגה אוטונומית. הדמות הראשית בסרט מצליחה לצאת מתאונות קשות במיוחד לאורך הסרט, וזאת כדי להדגיש במסע הפרסום את נושא הבטיחות של הדגם המציאותי.

המכונית הופיעה גם בעונה השנייה של הסדרה מסודרים. אחד מפרקי התוכנית "תעשיות על" בערוץ נשיונל ג'יאוגרפיק עסק בתהליך ייצור האאודי R8.

### משחקי וידאו

גם כחלק ממסע הפרסום, דגם המכונית מופיע בשלל משחקי נהיגה ומרוצים, למחשב ולקונסולות המשחקים השונות, ביניהם: GTR Evolution ,Need for Speed: CarbonBurnout Paradis ,Need For Madnesss 2, אספלט 8, אספלט 9. במשחק Drift City, דגם האאודי R8 מכונה "URe3".

קישורים חיצוניים
----------------

ויקישיתוף מדיה וקבצים בנושא **אאודי R8** בוויקישיתוף
* אתר האינטרנט הרשמי של אאודי R8 (בגרמנית)
* אתר האינטרנט הרשמי של אאודי R8 בישראל
* חוברת ההיסטוריה של אאודי R8, באתר אאודי

הערות שוליים
------------

1. ↑  אודי עציון‏, סופה של מכונית העל של אודי: ה-R8 האחרונה ירדה מפס הייצור, באתר וואלה!‏, 26 במרץ 2024
2. ↑  טל שביט, חשיפה רשמית: אודי R8, באתר אוטו, ‏28 בספטמבר 2006
3. ↑  THE GENES OF A WINNER: THE NEW AUDI R8, באתר conceptcarz
4. ↑  Watch the Audi R8 Safety Car drift through the esses at Le Mans, באתר מוטור 1, ‏16 ביוני 2016
5. ↑  אאודי מתכננת R8 חשמלית בשיתוף עם חברת רימאק – EV Magazine, באתר EV Magazine | מגזין רכב חשמלי, ‏2019-08-17
6. ↑  Audi Wants To Team Up With Rimac To Build R8 Electric Successor, באתר מוטור 1, ‏09 באוגוסט 2019
7. ↑  Audi Practically Confirms New R8 Will Be Electrified Supercar, באתר מוטור 1, ‏12 בפברואר 2020
8. ↑  Audi Sport says the R8 may go hybrid, not electric, באתר טופ גיר, ‏12 בפברואר 2020
9. ↑  Audi reportedly working on electric supercar to replace the R8, באתר אוטובלוג, ‏22 באפריל 2019
10. ↑  The World Performance Car Of The Year Is The Audi R8, באתר חדשות אוטו
11. ↑  2008 אאודי R8 סקירה, באתר cars.usnews, ‏20 בפברואר 2009
12. ↑  אאודי R8 2008 סקירה, באתר carsguide
13. ↑  אאודי R8 2021 סקירה, באתר cars.usnews, ‏27 במאי 2021
14. ↑  אאודי R8 - סקירה, באתר טופ גיר, ‏08 בספטמבר 2015
15. ↑  Report: New Audi R8 Hybrid Or EV Coming In 2023, Motor1.com (באנגלית)
16. ↑  THE GENES OF A WINNER: THE NEW AUDI R8, באתר קונספטקארז
17. ↑  Audi R8 on Pole Position at Le Mans, באתר audiworld, ‏08 בנובמבר 2003
18. ↑  היסטוריה קצרה של אאודי, באתר osv.ltd
19. ↑  היסטוריה קצרה של אאודי TT, באתר קאר בוז, ‏09 באפריל 2021
20. ↑  TT is not a sports car???, באתר TT פרום, ‏20 בספטמבר 2005
21. ↑  אאודי R8: מקורות, דורות, מפרטים, באתר msn.com, ‏08 במאי 2020
22. ↑  Who do Volkswagen own?, באתר osv.ltd
23. ↑  The 1991 Audi Quattro Spyder Concept is still a cool supercar, באתר טופ גיר, ‏08 במאי 2017
24. ↑  1991 Audi Quattro Spyder: Concept We Forgot, באתר מוטור 1, ‏05 באפריל 2017
25. ↑  Audi Rosemeyer Concept (2000), באתר oldconceptcars, ‏21 בספטמבר 2013
26. ↑  The 2000 Rosemeyer Concept Was Audi's Wildest Supercar Dream, באתר hotcars, ‏17 במרץ 2021
27. ↑  2000 Audi Rosemeyer: Concept We Forgot, באתר מוטור 1, ‏28 ביוני 2017
28. ↑  אאודי RSQ קונספט 2004, באתר טופספד, ‏12 בדצמבר 2005
29. ↑  The Making of the Audi RSQ for the Epic Movie Event "I, ROBOT", באתר audiworld, ‏7 באפריל 2004
30. ↑  אאודי RSQ קונספט 2004, באתר קונספטקארז
31. ↑  Audi RSQ: Prop-aganda!, באתר audiworld, ‏14 באפריל 2004
32. ↑  אאודי לה מאן קאווטרו, באתר automobile.fandom, ‏01 בספטמבר 2011
33. ↑  אופיר דואק, מחווה לאלופה, באתר אוטו, ‏09 בספטמבר 2003
34. ↑  Audi in Le Mans – a Historic Hat-Trick, באתר audiworld, ‏9 במרץ 2003
35. ↑  Audi R8 Wins Another Classic, באתר audiworld, ‏3 ביולי 2004
36. ↑  2003 אאודי לה מאן קוואטרו קונספט, באתר מכוניות סופר
37. ↑  אאודי לה מאן קוואטרו - מפרט טכני, באתר קארפוליו
38. ↑  אאודי R8 - היסטוריית העיצוב, באתר Auto Design
39. ↑  רוני שטרן, אודי לה-מאן לייצור, באתר אוטו, ‏11 במאי 2005
40. ↑  Audi and the Sportscar Prototypes in 2005: Farewell Tour for the Audi R8, באתר audiworld, ‏25 בנובמבר 2004
41. ↑  Video: The New Audi R8, באתר audiworld, ‏28 בספטמבר 2006
42. ↑  Audi R8 Makes Two New Arizona Appearances, באתר audiworld, ‏15 בספטמבר 2006
43. ↑  More New R8 Spy Shots, באתר audiworld, ‏17 בספטמבר 2006
44. ↑  Paris Motor Show 2006 Recap, באתר audiworld, ‏02 באוקטובר 2006
45. ↑  Audi R8 - Paris Motorshow 2006, באתר קארפוליו, ‏29 בספטמבר 2006
46. ↑  אאודי R8 דור ראשון 2006 - מידות ומשקל, באתר קארפוליו
47. ↑  אאודי R8 דור ראשון 2006 - מפרט טכני, באתר קארפוליו
48. ↑  אאודי R8 דור ראשון 2006 - הילוכים, באתר קארפוליו
49. ↑  אאודי R8 דור ראשון 2006 - ביצועים, באתר קארפוליו
50. ↑  Audi R8 news - R8 won't go diesel - 2007, באתר טופ גיר, ‏19 ביוני 2007
51. ↑  אלדד אריה, רענון ראשון לאודי R8, באתר אוטו, ‏26 ביולי 2012
52. ↑  Audi R8 V10 5.2 FSI quattro unveiled ahead of Detroit, באתר אוטו בלוג, ‏08 בדצמבר 2008
53. ↑  אודי R8, עכשיו עם V10, באתר אוטו, ‏10 בדצמבר 2008
54. ↑  Audi R8 Spyder Officially Unveiled, באתר מוטור 1, ‏15 בספטמבר 2009
55. ↑  אאודי R8 ספיידר V8, באתר אוטו קאר, ‏11 באפריל 2011
56. ↑  אופיר דואק, אודי R8 GT: קלה יותר וחזקה יותר, באתר אוטו, ‏02 במאי 2010
57. ↑  אודי R8 GT נחשפה, באתר קארטיוב, ‏02 במאי 2010
58. ↑  2012 אאודי R8 GT ספיידר הופעת בכורה בלה מאן, באתר אוטו בלוג, ‏12 ביוני 2011
59. ↑  אודי R8 GT ספיידר – החשיפה הרשמית, באתר קארטיוב, ‏03 ביוני 2011
60. ↑  Audi prices R8 GT Spyder at a top-dropping $210,000\*, באתר אוטו בלוג, ‏02 בפברואר 2012
61. ↑  Audi develops R8 GT3 racer, באתר אוטובלוג, ‏27 באוגוסט 2008
62. ↑  טל שביט, תערוכת אסן: אודי R8 מוכנה למירוצים, באתר אוטו, ‏02 בדצמבר 2008
63. ↑  טל שביט, אודי R8 – למסלול, באתר אוטו, ‏03 בספטמבר 2008
64. ↑  An inside look at the Audi R8 LMS and its future of racing in the U.S. באתר אוטובלוג, ‏29 במרץ 2012
65. ↑  Audi R8 LMS Evolution Version Announced, באתר worldcarfans, ‏08 במרץ 2010
66. ↑  Audi R8 LMS ultra announced, באתר worldcarfans, ‏מרץ 2013
67. ↑  Audi homologating R8 LMS for Grand Am racing, באתר אוטו בלוג, ‏09 בספטמבר 2011
68. ↑  2008 אאודי R8 V12 DTI, באתר טופספד, ‏13 בינואר 2008
69. ↑  אאודי R8 V12 DTI - ביצועים, באתר קארפוליו
70. ↑  גיא רוטקופ, אודי R8 עם דיזל V12!, באתר אוטו, ‏14 בינואר 2008
71. ↑  RED MENACE: Audi R8 TDI Le Mans infiltrates Geneva, באתר אוטובלוג, ‏03 במרץ 2008
72. ↑  דני שטיינמן, אודי R8 V12 TDi לייצור, באתר אוטו, ‏06 באפריל 2008
73. ↑  Audi Cans the R8 V12 TDI, באתר audisite, ‏11 בדצמבר 2009
74. ↑  טל שביט, תערוכת פרנקפורט: אודי e-tron, באתר אוטו, ‏16 בספטמבר 2009
75. ↑  Frankfurt 2009: Audi e-tron - 4 motors, 1 battery and 3,319 lb-ft of torque!, באתר אוטובלוג, ‏15 בספטמבר 2009
76. ↑  LA 2009: Audi e-tron, orange you terribly sad it was repainted, באתר אוטובלוג, ‏2 בדצמבר 2009
77. ↑  Audi e-tron at 24 Hours of Le Mans, באתר Audi-mediaservices, ‏14 ביוני 2010
78. ↑  Audi shows off near-production R8 e-tron prototype, באתר אוטובלוג, ‏14 בספטמבר 2011
79. ↑  Audi MediaServices - The Audi e-tron, באתר audi-mediaservices, ‏20 בדצמבר 2014
80. ↑  Audi R8 e-tron Sets New Production Electric Car Record At Nürburgring, באתר greencarreports, ‏02 ביולי 2012
81. ↑  All-electric Audi R8 e-tron won't go on sale, באתר אוטו קאר, ‏28 במאי 2013
82. ↑  280 Mile Audi R8 E-Tron Becomes Reality – Will Be Built "Upon Customer Request", באתר insideevs, ‏11 במרץ 2014
83. ↑  Audi Teases New Lightweight R8 Variant Codenamed NF - WOT on Motor Trend, באתר wot.motortrend, ‏25 בפברואר 2011
84. ↑  New R8 Limited Edition celebrates 10 Le Mans victories for Audi, באתר אוטובלוג, ‏29 ביוני 2011
85. ↑  China-only Audi R8 V10 ‘Limited Edition’ debuts in Guangzhou, באתר carnewschina, ‏23 בנובמבר 2011
86. ↑  Audi offering R8 Exclusive Selection Editions for 2012, באתר אוטובלוג, ‏08 באוגוסט 2012
87. ↑  Audi shows off R8 China Edition, באתר אוטובלוג, ‏9 בדצמבר 2012
88. ↑  אודי R8 LMX – פנסי לייזר כסטנדרט, באתר קארטיוב, ‏11 במאי 2014
89. ↑  Audi R8 LMX Lights Up At Le Mans: Mega Gallery And Video, באתר motorauthority
90. ↑  נחשפה: אודי R8 החדשה 2015, באתר קארטיוב, ‏26 בפברואר 2015
91. ↑  אאודי R8 דור שני - מנוע, באתר קארפוליו
92. ↑  אאודי R8 דור שני - ביצועים, באתר קארפוליו
93. ↑  חזי גורן, אאודי R8 זוכה לגרסת פרפורמנס עם הנעה אחורית, באתר פורטל הרכב גיר, ‏7 באוקטובר 2021
94. ↑  2019 אודי R8 החדשה - מתיחת פנים, באתר קארטיוב, ‏24 באוקטובר 2018
95. ↑  אלדד מנורי, אאודי R8 זוכה למתיחת פנים, באתר פורטל הרכב גיר, ‏24 באוקטובר 2018
96. ↑  2016 אודי R8 ספיידר החדשה, באתר קארטיוב, ‏24 במרץ 2016
97. ↑  הנעה אחורית: 2020 אודי R8 V10 RDW חוזרת, באתר קארטיוב, ‏06 בנובמבר 2019
98. ↑  Technische Daten Audi R8 LMS (2016), באתר audi-mediacenter, ‏23 בספטמבר 2015
99. ↑  Verkaufsstart für neuen Audi R8 LMS, באתר audi-mediacenter, ‏09 בספטמבר 2015
100. ↑  Audi R8 LMS GT4 Race Car Yours For Just $232K, באתר מוטור 1, ‏03 באוקטובר 2017
101. ↑  Oh yes, Audi has built a hardcore R8 GT4, באתר טופ גיר, ‏12 באפריל 2017
102. ↑  Fully electric Audi R8 e-tron production car details released, באתר Performance Drive, ‏07 במרץ 2015
103. ↑  2015 Audi R8 e-tron goes official with 450 km range, באתר מוטור 1, ‏26 בפברואר 2015
104. ↑  Audi presents the new R8: The sporty spearhead just got even sharper, באתר Audi Media Services, ‏06 בפברואר 2015
105. ↑  Audi R8 e-tron is a 155 mph battery-powered rail gun, באתר Fox News, ‏07 במרץ 2015
106. ↑  Audi R8 e-tron weighs a hefty 1,840 kg, באתר מוטור 1, ‏12 במרץ 2015
107. ↑  Next-gen Audi R8 and R8 e-tron confirmed for Geneva debut in March, באתר מוטור 1, ‏19 בינואר 2015
108. ↑  2016 Audi R8 e-tron: The Electrified R8 Finally Arrives, באתר Car and Driver, ‏07 במרץ 2015
109. ↑  The e-tron Is Gone: Audi Pulls the Plug on Its Electric R8, באתר Car and Driver, ‏12 באוקטובר 2016
110. ↑  The Audi R8 V10 Decennium celebrates ten years of V10 R8s, באתר טופ גיר, ‏01 במרץ 2019
111. ↑  Audi R8 V10 Decennium marks 10 years of production, באתר אוטוקאר, ‏05 במרץ 2019
112. ↑  The 2020 Audi R8 Decennium Celebrates Audi's Magnificent V-10, באתר Car and Driver, ‏02 באפריל 2019
113. ↑  מהדורה מוגבלת: אודי R8 V10 Decennium, באתר קארטיוב, ‏02 במרץ 2019
114. ↑  A Final Fantasy XV Audi For $470,000, באתר kotaku, ‏11 בנובמבר 2016
115. ↑  אאודי R8: הייצור מתחיל, באתר מוטור 1, ‏11 באוקטובר 2006
116. ↑  Green Light for Audi R8 in Neckarsulm, באתר audiworld, ‏15 בנובמבר 2005
117. ↑  אאודי R8 - נתוני מכירות באירופה, באתר carsalesbase
118. ↑  אאודי R8 - נתוני מכירות בארה"ב, באתר carsalesbase
119. ↑  Best Handling Car 2007 - Audi R8 - by Autocar.co.uk, באתר יוטיוב, ‏26 בספטמבר 2007
120. ↑  Robb Report Car of the Year 2008: Winner Audi R8, באתר robbreport, ‏01 באפריל 2008
121. ↑  מכונית השנה 2008, באתר Autobild, ‏27 בדצמבר 2007
122. ↑  NEW-YORK – AUDI R8 – WORLD CAR OF THE YEAR 2008, באתר Auto Journal, ‏21 במרץ 2008
123. ↑  Top Gear pits Audi R8 against Nissan GT-R for 2007 car of the year, באתר אוטו ספיס, ‏28 בדצמבר 2007
124. ↑  Audi R8 - Fifth Gear Car Of The Year, באתר topspeed, ‏05 בנובמבר 2007
125. ↑  עיצוב השנה 2008: אאודי R8, באתר אוטומוביל, ‏27 בדצמבר 2007
126. ↑  רכב השנה 2008, באתר אוטומוביל, ‏27 בדצמבר 2007
127. ↑  , באתר 2oceansvibe, ‏19 במאי 2008
128. ↑  Audi R8 Sweeps Canadian Car of the Year Awards, באתר audiworld, ‏14 בפברואר 2008
129. ↑  The Audi RSQ Spurs on the Brand’s Image Ratings, באתר audiworld, ‏02 באוקטובר 2004
130. ↑  2004 אאודי RSQ קונספט, באתר supercars
131. ↑  אאודי RSQ, באתר motorlegend, ‏13 באפריל 2004
132. ↑  The Making of the Audi RSQ for the Epic Movie Event "I, ROBOT", באתר audiworld, ‏07 באפריל 2004
133. ↑  An Audi for the Year 2035: In "I, ROBOT" Will Smith Races in an Audi RSQ Sports Coupe, באתר audiworld, ‏07 באפריל 2004